*Márta így felelt: „Igen, Uram, én hiszem, hogy te vagy a Krisztus, az Isten Fia, akinek el kell jönnie a világba.” (Jn 11,27)*

Márta gyönyörű megvallása hangzik az Igeversben. „… *hiszem, hogy te vagy a Krisztus…”* A Krisztus szó jelentése: Felkent. Ószövetségi korokban a királyok, papok, próféták beiktatásának része volt az illatos olajjal való megkenés. Mindezen „feladatok” összpontosulnak Jézusban, Ő az abszolút Felkent, miközben az Élő Isten Fia.

Vele beszélget itt Márta és tudatában van ennek a küldetésnek. Valahogy úgy érzem, Márta a korábban említett múlt-jövő keretekből kilépett a kapott válasz segítségével és már nem okoz neki gondot az idő, mert tudatosult benne Jézus valódi nagysága. A Jézussal való találkozás mindig változást hoz az ember életében. Néha ugyan csak csiraképes mag, ami egy ideig még nem is látszik, de később megjelenik. Ha már találkoztál Jézus tudod ezt, ha még nem, javaslom, próbáld ki! *Vadon Gyula*